ประกาศคณะกรรมการกํากับตลาดทุนที่ ทน. 19/2554เรื่อง ข้อผูกพันระหว่างผู้ถือหน่วยลงทุนกับบริษัทจัดการกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 119(6) แห่งพระราชบัญญัติหลักทรัพย์และตลาดหลักทรัพย์พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมายคณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ในประกาศนี้"ข้อผูกพัน" หมายความว่า ข้อผูกพันระหว่างผู้ถือหน่วยลงทุนกับบริษัทจัดการกองทุนรวม"บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"กองทุนรวมเพื่อผู้ลงทุนทั่วไป" หมายความว่า กองทุนรวมที่มิใช่กองทุนรวมเพื่อผู้ลงทุนประเภทสถาบัน"กองทุนรวมเพื่อผู้ลงทุนประเภทสถาบัน" หมายความว่า กองทุนรวมที่มีผู้ถือหน่วยลงทุนทั้งหมดเป็นผู้ลงทุนประเภทสถาบันตามประกาศเกี่ยวกับการจัดตั้งกองทุนรวมดังกล่าวข้อ 2 ประกาศนี้มิให้ใช้บังคับกับกองทุนรวมดังต่อไปนี้(1) กองทุนรวมเพื่อผู้ลงทุนซึ่งเป็นคนต่างด้าว(2) กองทุนรวมอสังหาริมทรัพย์(3) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน(4) กองทุนรวมเพื่อแก้ไขปัญหาในระบบสถาบันการเงิน(5) กองทุนรวมอสังหาริมทรัพย์และสิทธิเรียกร้อง(6) กองทุนรวมอื่นที่มีประกาศกําหนดเกี่ยวกับข้อผูกพันระหว่างผู้ถือหน่วยลงทุนกับบริษัทจัดการกองทุนรวมไว้เป็นการเฉพาะข้อ 3 ข้อผูกพันอย่างน้อยต้องมีรายการที่แสดงสาระสําคัญดังต่อไปนี้(1) ชื่อโครงการจัดการกองทุนรวม(2) รายละเอียดของโครงการจัดการกองทุนรวม ซึ่งต้องมีข้อกําหนดที่ระบุให้โครงการจัดการกองทุนรวมที่ผ่านการอนุมัติจากสํานักงาน หรือผ่านการแก้ไขเพิ่มเติมตามมาตรา 129 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ที่แนบท้ายข้อผูกพันถือเป็นส่วนหนึ่งของข้อผูกพันนี้(3) อํานาจหน้าที่และความรับผิดชอบของบริษัทจัดการกองทุนรวม(4) สิทธิ หน้าที่ และความรับผิดชอบของผู้ถือหน่วยลงทุน(5) สิทธิ หน้าที่ และความรับผิดชอบของผู้ประกัน และการเปลี่ยนตัวผู้ประกันในกรณีของกองทุนรวมมีประกัน(6) ข้อจํากัดในการจ่ายเงินปันผล (ถ้ามี)(7) วิธีการชําระเงินหรือทรัพย์สินอื่น(8) การออกและส่งมอบเอกสารแสดงสิทธิในหน่วยลงทุน(9) การจัดทําทะเบียนหน่วยลงทุน การโอนหน่วยลงทุน และข้อจํากัดการโอนหน่วยลงทุน(10) การแต่งตั้ง อํานาจหน้าที่และความรับผิดชอบของผู้ดูแลผลประโยชน์(11) การเปลี่ยนบริษัทจัดการกองทุนรวมและผู้ดูแลผลประโยชน์(12) การแก้ไขเพิ่มเติมข้อผูกพัน(13) หลักเกณฑ์และวิธีการในการขอมติของผู้ถือหน่วยลงทุน และผลบังคับของมติ(14) การชดใช้หรือเยียวยาความเสียหายแก่กองทุนรวมหรือผู้ถือหน่วยลงทุน ตลอดจนการระงับข้อพิพาทระหว่างบริษัทจัดการกองทุนรวมและผู้ถือหน่วยลงทุน (15) การชําระบัญชีเมื่อเลิกกองทุนรวมข้อ 4 รายการอํานาจ หน้าที่และความรับผิดชอบของบริษัทจัดการกองทุนรวมต้องมีสาระสําคัญอย่างน้อยดังต่อไปนี้(1) ข้อกําหนดที่แสดงว่า บริษัทจัดการกองทุนรวมมีหน้าที่ปฏิบัติตามข้อผูกพันโครงการจัดการกองทุนรวม พระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว(2) ข้อกําหนดที่แสดงว่า ในกรณีที่ข้อกําหนดในข้อผูกพันหรือโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว หากบริษัทจัดการกองทุนรวมได้ดําเนินการให้เป็นไปตามกฎหมาย ประกาศ กฎ หรือคําสั่งนั้น ให้ถือว่าบริษัทจัดการกองทุนรวมได้ปฏิบัติให้เป็นไปตามข้อผูกพันหรือโครงการจัดการกองทุนรวมแล้วข้อ 5 รายการสิทธิ หน้าที่ และความรับผิดชอบของผู้ถือหน่วยลงทุน ต้องมีสาระสําคัญอย่างน้อยดังต่อไปนี้(1) ข้อกําหนดที่แสดงว่า ผู้ถือหน่วยลงทุนมีความรับผิดจํากัดเพียงไม่เกินค่าหน่วยลงทุนที่ยังส่งใช้แก่บริษัทจัดการกองทุนรวมไม่ครบ(2) ข้อกําหนดที่แสดงว่า การที่ผู้ถือหน่วยลงทุนได้แสดงความประสงค์ในการซื้อหรือลงทุนในหน่วยลงทุนของกองทุนรวมนี้ไม่ว่าในทอดใด ๆ ให้ถือว่าผู้ถือหน่วยลงทุนดังกล่าวยอมรับที่จะผูกพันตามข้อกําหนดในข้อผูกพันซึ่งลงนามโดยผู้ดูแลผลประโยชน์ที่ได้รับการแต่งตั้งจากบริษัทจัดการกองทุนรวมโดยชอบ(3) ข้อกําหนดที่แสดงว่า ผู้ถือหน่วยลงทุนมีสิทธิเรียกให้บริษัทจัดการกองทุนรวมจ่ายผลประโยชน์ตอบแทนและคืนเงินทุนได้ไม่เกินไปกว่าส่วนของทุนของกองทุนรวมที่ตนถือทั้งนี้ ในกรณีที่มีการแบ่งชนิดของหน่วยลงทุน สิทธิในการได้รับประโยชน์ตอบแทนหรือการคืนเงินทุนของผู้ถือหน่วยลงทุนแต่ละชนิดต้องเป็นไปตามข้อกําหนดของหน่วยลงทุนชนิดนั้น ๆ ด้วยข้อ 6 รายการวิธีการชําระเงินหรือทรัพย์สินอื่น ต้องมีสาระสําคัญอย่างน้อยดังต่อไปนี้(1) ข้อกําหนดเกี่ยวกับวิธีการชําระเงินหรือทรัพย์สินอื่นให้แก่ผู้ถือหน่วยลงทุนบริษัทจัดการกองทุนรวม ผู้ดูแลผลประโยชน์ และบุคคลที่เกี่ยวข้องอื่น ๆ ตลอดจนผู้มีหน้าที่ออกค่าใช้จ่ายในการชําระหนี้(2) ข้อกําหนดที่แสดงว่า การชําระเงินหรือทรัพย์สินอื่นให้แก่ผู้ถือหน่วยลงทุนบริษัทจัดการกองทุนรวมจะชําระให้แก่ผู้ถือหน่วยลงทุนที่ปรากฏชื่อตามทะเบียนผู้ถือหน่วยลงทุนณ เวลาที่กําหนด เท่านั้นข้อ 7 รายการการออกและส่งมอบเอกสารแสดงสิทธิในหน่วยลงทุน ต้องมีสาระสําคัญอย่างน้อยดังต่อไปนี้(1) ข้อกําหนดที่แสดงว่า บริษัทจัดการกองทุนรวมจะจัดทําหลักฐานแสดงสิทธิในหน่วยลงทุนให้แก่ผู้ถือหน่วยลงทุน เพื่อให้ผู้ถือหน่วยลงทุนสามารถใช้อ้างอิงต่อบริษัทจัดการกองทุนรวมและบุคคลอื่นได้ โดยให้แสดงตัวอย่างหลักฐานแสดงสิทธิในหน่วยลงทุนด้วย(2) ข้อกําหนดที่แสดงว่า ในกรณีที่ผู้ถือหน่วยลงทุนจําเป็นต้องใช้ใบหน่วยลงทุน บริษัทจัดการกองทุนรวมต้องจัดทําใบหน่วยลงทุนมอบให้แก่ผู้ถือหน่วยลงทุนข้อ 8 รายการการจัดทําทะเบียนผู้ถือหน่วยลงทุน การโอนหน่วยลงทุนและข้อจํากัดการโอนหน่วยลงทุน ต้องมีสาระสําคัญอย่างน้อยดังต่อไปนี้(1) ข้อกําหนดที่แสดงว่า บริษัทจัดการกองทุนรวมมีหน้าที่จัดให้มีทะเบียนผู้ถือหน่วยลงทุนตามหลักเกณฑ์ที่ออกตามมาตรา 125(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535(2) ข้อกําหนดที่แสดงว่า ให้สันนิษฐานไว้ก่อนว่าทะเบียนหน่วยลงทุนถูกต้องและการชําระเงินหรือทรัพย์สินอื่น รวมทั้งการให้สิทธิหรือการจํากัดสิทธิใด ๆ แก่ผู้ถือหน่วยลงทุนที่ปรากฏรายชื่อในสมุดทะเบียนผู้ถือหน่วยลงทุน หากได้กระทําตามข้อกําหนดในข้อผูกพันหรือตามกฎหมายแล้ว ให้ถือว่าบริษัทจัดการกองทุนรวมได้ดําเนินการตามอํานาจหน้าที่แล้ว(3) ข้อกําหนดที่แสดงว่า บริษัทจัดการกองทุนรวมสามารถปฏิเสธการแสดงชื่อในทะเบียนผู้ถือหน่วยลงทุน ในกรณีที่การถือหน่วยลงทุนไม่เป็นไปตามที่กําหนดไว้ในหลักเกณฑ์ที่ออกตามพระราชบัญญัติหลักทรัพย์และตลาดหลักทรัพย์ พ.ศ. 2535ข้อ 9 รายการการแต่งตั้ง อํานาจหน้าที่และความรับผิดชอบของผู้ดูแลผลประโยชน์ ต้องมีสาระสําคัญอย่างน้อยดังต่อไปนี้(1) ข้อกําหนดที่แสดงว่า ผู้ดูแลผลประโยชน์มีอํานาจหน้าที่และความรับผิดชอบตามที่กําหนดไว้ในสัญญาแต่งตั้งผู้ดูแลผลประโยชน์ของกองทุนรวมและตามพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งรวมถึงหน้าที่ดูแลรักษาประโยชน์ของผู้ถือหน่วยลงทุนทั้งปวง และเมื่อมีการเปลี่ยนแปลงผู้ดูแลผลประโยชน์ ผู้ดูแลผลประโยชน์รายเดิมมีหน้าที่ดําเนินการตามที่จําเป็นเพื่อให้ผู้ดูแลผลประโยชน์รายใหม่สามารถปฏิบัติหน้าที่ต่อไปได้ ซึ่งการดําเนินการดังกล่าวรวมถึงการลงลายมือชื่อในหนังสือเพื่อรับรองความถูกต้องและครบถ้วนของสิ่งที่ส่งมอบให้ผู้ดูแลผลประโยชน์รายใหม่หากมีการเปลี่ยนแปลงผู้ดูแลผลประโยชน์(2) ข้อกําหนดที่แสดงว่า ในกรณีที่ผู้ดูแลผลประโยชน์กระทําการ งดเว้นกระทําการ หรือละเลยไม่ปฏิบัติหน้าที่ ในการดูแลรักษาประโยชน์ของผู้ถือหน่วยลงทุน ผู้ถือหน่วยลงทุนอาจใช้สิทธิตามมาตรา 132 ประกอบกับมาตรา 47 แห่งพระราชบัญญัติหลักทรัพย์และตลาดหลักทรัพย์พ.ศ. 2535 ในการฟ้องร้องบังคับคดีกับผู้ดูแลผลประโยชน์เพื่อประโยชน์ของผู้ถือหน่วยลงทุนทั้งปวงได้(3) ข้อกําหนดที่แสดงว่า ผู้ดูแลผลประโยชน์ต้องไม่กระทําการอันเป็นการขัดกับผลประโยชน์ของกองทุนรวมและผู้ถือหน่วยลงทุน ไม่ว่าการกระทํานั้นจะเป็นไปเพื่อประโยชน์ของผู้ดูแลผลประโยชน์เองหรือประโยชน์ของผู้อื่น เว้นแต่เป็นการเรียกค่าตอบแทนในการทําหน้าที่เป็นผู้ดูแลผลประโยชน์ หรือเป็นการดําเนินการในลักษณะที่เป็นธรรมและได้เปิดเผยข้อมูลให้ผู้ถือหน่วยลงทุนทราบก่อนอย่างเพียงพอแล้ว โดยผู้ถือหน่วยลงทุนที่ได้ทราบข้อมูลดังกล่าวมิได้แสดงการคัดค้าน(4) ข้อกําหนดที่แสดงว่า ในกรณีที่ผู้ดูแลผลประโยชน์กระทําการอันเป็นการขัดแย้งกับประโยชน์ของกองทุนรวมหรือผู้ถือหน่วยลงทุนที่ไม่เข้าข้อยกเว้นให้กระทําได้ หากเป็นกรณีที่มีนัยสําคัญและไม่สามารถแก้ไขให้หมดไป ให้บริษัทจัดการกองทุนรวมมีอํานาจบอกเลิกสัญญาแต่งตั้งผู้ดูแลผลประโยชน์ได้ (5) ข้อกําหนดที่แสดงว่า ในกรณีที่การดําเนินการใดต้องได้รับมติของผู้ถือหน่วยลงทุน หากบริษัทจัดการกองทุนรวมไม่ดําเนินการขอมติ ให้ผู้ดูแลผลประโยชน์มีอํานาจดําเนินการตามที่จําเป็นเพื่อขอมติของผู้ถือหน่วยลงทุนได้ข้อ 10 รายการการเปลี่ยนบริษัทจัดการกองทุนรวม ต้องมีข้อกําหนดที่แสดงว่าในกรณีที่มีการเปลี่ยนบริษัทจัดการกองทุนรวม ไม่ว่าโดยคําสั่งของสํานักงาน หรือโดยเหตุอื่นใดตามพระราชบัญญัติหลักทรัพย์และตลาดหลักทรัพย์ พ.ศ. 2535 บริษัทจัดการกองทุนรวมต้องดําเนินการตามที่จําเป็นเพื่อให้บริษัทจัดการกองทุนรวมรายใหม่เข้าทําหน้าที่ต่อไปได้ ซึ่งรวมถึงการส่งมอบเอกสารหลักฐานต่าง ๆ ให้แก่บริษัทจัดการกองทุนรวมรายใหม่ข้อ 11 รายการการแก้ไขเพิ่มเติมข้อผูกพัน ต้องมีสาระสําคัญอย่างน้อยดังต่อไปนี้(1) ข้อกําหนดที่แสดงว่า การแก้ไขเพิ่มเติมส่วนใดส่วนหนึ่งของข้อผูกพันที่เป็นไปตามวิธีการที่กําหนดไว้ในข้อผูกพัน และมีสาระสําคัญที่เป็นไปตามและไม่ขัดหรือแย้งกับพระราชบัญญัติหลักทรัพย์และตลาดหลักทรัพย์ พ.ศ. 2535 ตลอดจนหลักเกณฑ์ที่ออกโดยอาศัยอํานาจของกฎหมายดังกล่าว ให้ถือว่าข้อผูกพันส่วนที่แก้ไขเพิ่มเติมนั้นมีผลผูกพันคู่สัญญา(2) ข้อกําหนดที่แสดงว่า การแก้ไขเพิ่มเติมข้อผูกพันในเรื่องที่กระทบต่อสิทธิของผู้ถือหน่วยลงทุนอย่างมีนัยสําคัญต้องได้รับมติโดยเสียงข้างมากของผู้ถือหน่วยลงทุน(3) ข้อกําหนดที่แสดงว่า เรื่องที่กระทบต่อสิทธิของผู้ถือหน่วยลงทุนอย่างมีนัยสําคัญตาม (2) ให้รวมถึง(ก) ข้อกําหนดเกี่ยวกับผลประโยชน์ตอบแทนและการคืนเงินทุนให้แก่ผู้ถือหน่วยลงทุน(ข) เรื่องที่ผู้ดูแลผลประโยชน์เห็นว่ากระทบต่อสิทธิของผู้ถือหน่วยลงทุนอย่างมีนัยสําคัญ(4) ข้อกําหนดที่แสดงว่า การแก้ไขเพิ่มเติมข้อผูกพันในลักษณะดังต่อไปนี้ให้มีผลผูกพันเมื่อได้รับความเห็นชอบจากผู้ดูแลผลประโยชน์ โดยไม่ต้องได้รับมติของผู้ถือหน่วยลงทุน(ก) เป็นการแก้ไขเพิ่มเติมข้อผูกพันให้มีสาระสําคัญสอดคล้องกับโครงการจัดการกองทุนรวมที่แก้ไขเพิ่มเติมโดยได้รับมติโดยเสียงข้างมากของผู้ถือหน่วยลงทุนหรือได้รับความเห็นชอบจากสํานักงาน หรือ(ข) ผู้ดูแลผลประโยชน์แสดงความเห็นว่าการแก้ไขเพิ่มเติมข้อผูกพันนั้นเหมาะสม มีความจําเป็นหรือสมควร และไม่กระทบต่อสิทธิของผู้ถือหน่วยลงทุนอย่างมีนัยสําคัญ(5) ข้อกําหนดที่แสดงว่า การแก้ไขเพิ่มเติมข้อผูกพันไม่ว่ากรณีใด ต้องกระทําเป็นหนังสือลงลายมือชื่อโดยบุคคลผู้มีอํานาจลงนามผูกพันบริษัทจัดการกองทุนรวมและผู้ดูแลผลประโยชน์พร้อมทั้งประทับตราบริษัท (ถ้ามี) ทั้งนี้ ในกรณีของกองทุนรวมเพื่อผู้ลงทุนทั่วไป ให้มีข้อกําหนดที่แสดงว่าบริษัทจัดการกองทุนรวมจะจัดให้มีข้อผูกพันเปิดเผยไว้ ณ ที่ทําการและบนเว็บไซต์ของบริษัทจัดการกองทุนรวมเพื่อให้ผู้ถือหน่วยลงทุนสามารถตรวจดูได้ รวมทั้งจัดส่งสรุปการแก้ไขเพิ่มเติมข้อผูกพันพร้อมทั้งเหตุผลและความจําเป็นให้ผู้ถือหน่วยลงทุนพร้อมกับการส่งรายงานประจําปีของกองทุนรวมข้อ 12 รายการหลักเกณฑ์และวิธีการในการขอมติของผู้ถือหน่วยลงทุน และผลบังคับของมติ ต้องมีสาระสําคัญอย่างน้อยดังต่อไปนี้(1) ข้อกําหนดเกี่ยวกับหลักเกณฑ์และวิธีการขอมติซึ่งกําหนดอย่างน้อยในเรื่องดังต่อไปนี้(ก) วิธีการขอมติ เช่น การขอมติจะกระทําโดยการจัดประชุมผู้ถือหน่วยลงทุน หรือการส่งหนังสือขอมติไปยังผู้ถือหน่วยลงทุน เป็นต้น(ข) วันปิดสมุดทะเบียนผู้ถือหน่วยลงทุนเพื่อการขอมติ(ค) องค์ประชุม (ถ้ามี) ในกรณีที่เป็นการขอมติโดยการจัดประชุมผู้ถือหน่วยลงทุน(ง) ข้อจํากัดสิทธิในการออกเสียงลงมติของผู้ถือหน่วยลงทุน เช่น ผู้ถือหน่วยลงทุนที่ถือหน่วยลงทุนไม่เป็นไปตามอัตราที่กําหนดในหลักเกณฑ์ที่ออกโดยอาศัยอํานาจแห่งพระราชบัญญัติหลักทรัพย์และตลาดหลักทรัพย์ พ.ศ. 2535 เป็นต้น(จ) จํานวนเสียงที่ใช้เป็นมติ และวิธีการนับมติ โดยอย่างน้อยต้องมีข้อกําหนดดังนี้1. ในกรณีที่เป็นการขอมติในเรื่องที่กระทบต่อสิทธิของผู้ถือหน่วยลงทุนอย่างมีนัยสําคัญ ต้องได้รับมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการจัดการกองทุนรวมนั้น เว้นแต่ในกรณีที่กองทุนรวมมีการแบ่งหน่วยลงทุนออกเป็นหลายชนิด ให้มีข้อกําหนดตาม 2. และ 3.2. ในกรณีที่เป็นการขอมติในเรื่องที่กระทบต่อสิทธิของผู้ถือหน่วยลงทุนทุกชนิด ต้องได้รับมติโดยเสียงข้างมากของผู้ถือหน่วยลงทุนแต่ละชนิดนั้น3. ในกรณีที่เป็นการขอมติในเรื่องที่กระทบต่อสิทธิของผู้ถือหน่วยลงทุนเพียงชนิดใดชนิดหนึ่ง ให้ขอมติเฉพาะจากผู้ถือหน่วยลงทุนชนิดนั้น โดยให้ใช้จํานวนหน่วยลงทุนที่จําหน่ายได้แล้วทั้งหมดของหน่วยลงทุนชนิดนั้นเป็นฐานในการคํานวณคะแนนเสียงข้างมาก(2) ข้อกําหนดที่แสดงว่า การดําเนินการใดที่โครงการจัดการกองทุนรวมหรือกฎหมายกําหนดให้ต้องได้รับมติของผู้ถือหน่วยลงทุน หากบริษัทจัดการกองทุนรวมได้ดําเนินการเป็นไปตามมติของผู้ถือหน่วยลงทุนที่ได้รับมาโดยชอบแล้ว ให้ถือว่าผู้ถือหน่วยลงทุนทั้งปวงเห็นชอบให้ดําเนินการดังกล่าวและมีผลผูกพันตามมติ(3) ข้อกําหนดที่แสดงว่า มติของผู้ถือหน่วยลงทุนที่ให้ดําเนินการใดอันเป็นการขัดหรือแย้งกับหลักเกณฑ์ที่กําหนดในกฎหมาย ให้ถือว่ามตินั้นเสียไปข้อ 13 ในกรณีที่บริษัทจัดการกองทุนรวมได้ยื่นคําขออนุมัติจัดตั้งกองทุนรวมต่อสํานักงานโดยชอบในวันก่อนวันที่ประกาศนี้มีผลใช้บังคับ บริษัทจัดการกองทุนรวมจะจัดทําข้อผูกพันที่มีสาระสําคัญตามที่กําหนดไว้ในพระราชบัญญัติหลักทรัพย์และตลาดหลักทรัพย์พ.ศ. 2535 และหลักเกณฑ์ที่ออกโดยอาศัยอํานาจแห่งกฎหมายดังกล่าว ที่ใช้บังคับอยู่ในวันก่อนวันที่ประกาศนี้ใช้บังคับต่อไป หรือจะแก้ไขให้สอดคล้องกับประกาศนี้ก็ได้ข้อ 14 ประกาศนี้ให้ใช้บังคับตั้งแต่วันที่ 1 กันยายน พ.ศ. 2554 เป็นต้นไปประกาศ ณ วันที่ 5 กรกฎาคม พ.ศ. 2554(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน